**Alternativets bestyrelse Lokalforening Hørsholm-Fredensborg**

**Referat af bestyrelsesmøde torsdag den 28.9.2023 kl. 19.30**

Til stede:

Sidsel Dyekjær (SD), Ingrid Olsen (IO), Brian Harlø (BH) og Vibeke Hørsted Jensen (VHJ) – referent.

Dagsorden:

1. Evaluering af arrangementer
2. Arrangementer i storkredsen
3. Foldere + labels
4. Hillerød afd.
5. Bankkonto
6. Datatilsyn etc.
7. Eventuelt

**Ad 1 – Evaluering af arrangementer**

Der var overvejende tilfredshed med de gennemførte arrangementer i hhv. Fredensborg, Nivå og Humlebæk. SD ønskede, at vi havde taget flere billeder til Facebook-siden. – IO mente, det var ærgerligt, at vi ikke fik CO2-beregneren med til Humlebæk. – I Nivå havde vi en dårlig placering tæt på scenen med div. orkestre.

Spørgsmålet blev rejst, om en i Storkredsen evt. kan lave en tilsvarende CO2 beregner – evt. på et træstel. Det bør undersøges.

**Ad 2 – Arrangementer i Storkredsen.**

Storkredsen afholder Gode Penge-møde torsdag den 5.10. – her er 10 personer tilmeldt, og IO foreslog at invitere Hanne Berg og Bent Fischer Nielsen fra SF samt evt. Bjørn Svensson fra Enhedslisten.

Der vil blive afholdt et digitalt årsmøde ifm. EU-valget. Mette Skamris har indsendt valgoplæg.

**Ad 3 – Foldere + labels**

Vi har over 1000 hvervefoldere tilbage. Mht. labels finder BH et andet trykkeri med et nyt tilbud og takker nej til det eksisterende tilbud. Hillerød afd. samt en fælles mailadresse skal stå på labelen.

Ca. 250 af folderne skal lægges i postkasser i Hørsholm (VHJ deler gerne disse ud) – rest i Hillerød; evt. i februar måned i god tid inden EU-valget. BH planlægger gerne nogle gode ruter til omdeling i Hillerød, evt. i samarbejde med Nina Horn. Folderne kan med fordel omdeles på kollegier og uddannelsesinstitutioner.

Vi har ca. 3.000 kr. på kontoen til udgifter, og IO søger tilskud fra Hørsholm og Fredensborg kommuner i slutningen af december.

Herudover kan vi søge støtte i Storkredsen til lokale aktiviteter – her er i alt 10.000 kr., der kan søges fra.

**Ad 4 – Hillerød afd.**

IO og BH har afholdt et godt møde med 3 medlemmer fra Hillerød, som gerne ville med i Hørsholm/Fredensborg lokalafdeling. De arbejder på at finde en person, som vil deltage i arbejdet.

IO har sendt referat fra mødet til sekretariatet, som ikke skal kontaktes igen, før årsmødet er afholdt.

Der skal afholdes et årsmøde, hvor Hillerød også inviteres – vi afholder normalt årsmøde i januar.

Maud fra Gribskov havde udtrykt interesse for ligeledes at være med i vores lokalafdeling; det giver dog ingen mening geografisk – her må Helsingør eller Halsnæs være mere relevant for Gribskov.

Årsmødet kan evt. afholdes på Fredensborg bibliotek; BH afhenter gerne de medlemmer fra Hillerød, som ikke selv kan transportere sig til Fredensborg. Alternativt kan det afholdes i Kedelhuset i Hillerød; dette koster dog 200 kr.

Det blev foreslået at få Helene til at komme med et oplæg inden årsmødet – evt. med en opponent, som hun selv foreslår. SD kontakter Helene.

Arrangementet med Hele + opponent afholdes for hele Storkredsen, mens det efterfølgende årsmøde kun er for lokalafdelingens medlemmer.

BH foreslog med henblik på at fange de unge at lægge et halvt A5-indlæg i hvervefolderen med information om årsmødet. Derudover blev det vedtaget at indrykke en avisannonce vedr. årsmødet.

**Ad 5 – Bankkonto**

IO meddelte, at lokalafdelingens ca. 3.000 kr. nu er overført til Storkredsens konto med tydelig bemærkning om, at det er lokalforeningens penge. IO bemærkede, at vi – såfremt vi vil afholde årsmødet i Kedelhuset – kan ansøge Storkredsen om de 200 kr. plus et beløb til avisannoncer, flasker til oplægsholdere + evt. forplejning,

En skriftlig ansøgning udfærdiges ved næste bestyrelsesmøde!  **OBS!!!**

SD laver et budget og fremsender dette til bestyrelsen.

**6 – Datatilsyn etc.**

Udsættes til næste bestyrelsesmøde.

**Ad 7 – Eventuelt**

IO har videresendt til bestyrelsen en mail fra Nordjyllands Storkreds. Denne skal debatteres ved næste bestyrelsesmøde.

Mødet sluttede kl. 21.30